פיוטר טורצ'אנינוב

פיוטר איוואנוביץ' טורצ'אנינוב (ברוסית: Петр Иванович Турчанинов; 1 בדצמבר 1779 – 28 במרץ 1856) היה מלחין, קנטור (זמר כנסייתי) ומורה לזמרה רוסי יליד אוקראינה, אחד מחשובי היוצרים בתחום המוזיקה הליטורגית (הכנסייתית) הנוצרית אורתודוקסית, כומר אורתודוקסי (בזמן פרישתו, בדרגת "פרוטוייראוס" או "פרוטופופ"). הצטיין במיוחד בעיבודיו למקהלה של שירים כנסייתיים עתיקים.

==קורות חייו==
טורצ'אנינוב נולד בסנקט פטרבורג, בירת רוסיה, ב-1 בדצמבר 1779, לפי הלוח הגרגוריאני, כבן למשפחת אצולה רוסית מן העיר קייב, אוקראינה, אז חלק מהאימפריה הרוסית. למד בבית ספר עממי בקייבו. כבר בגיל 8 הצטיין בקולו הענוג והגבוה וגויס למקהלה הצבאית של הגנרל אנדריי אי. לבנידוב. בתקופה בה נהגו מפקדים צבאיים ואצילים לטפח מקהלות משל עצמם.
כישוריו הקוליים משכו את תשומת לבו של הנסיך גריגורי פוטיומקין ובהתערבותו נשלח ללמוד פיתוח קול אצל ג'וזפה סארטי ביאשי (שם נמצאה אז מפקדתו של פוטיומקין)
ואולי גם בפטרסבורג, שם המוזיקאי האיטלקי ניהל את האקדמיה למוזיקה. עקב מותו של פוטיומקין חזר טורצ'אנינוב לקייב למקהלת הגנרל לוואנידוב. בקייב ואחר כך בחרקוב השלים את השכלתו המוזיקלית אצל ארטמי ודל (1767 – 1810), אשר משנת 1794 כיהן כמנהל מקהלת לוואנידוב. טורצ'אנינוב היה לתלמיד האהוב על ודל ושניהם התגוררו ביחד מספר שנים ועברו לחרקוב בעקבות מעסיקם, הגנרל לוואנידוב.

בגיל 22 ב-1798 מונה טורצ'אנינב למנהל המקהלות הכנסייתית של דוסיפיי, הבישוף (ארכייראוס) בעיירה סבסק באזור בריאנסק. בשנת 1803 התקבל שם לשורות הכמורה האורתודוקסית (פרבוסלאווית). בשנת 1809 נקרא לעיר גטצ'ינה, מדרום לסנקט פטרסבורג, שם קבע חצרו הצאר פאבל הראשון. טורצ'אנינוב התמנה למנהל ("רגנט") של מקהלת הכנסייה המטרופוליטאנית ונשאר בתפקיד במשך 19 שנה. החל משנת 1827 עסק בהוראה זמרה ופיתוח קול בקפלה האימפריאלית. בשנת 1833 מונה לפרוטופופ (פרוטויריאוס) אחראי על כנסיות החצר. ואחר כך קיבל תפקיד אחראי על שרותי הדת בארמון השיש בסנקט פטרסבורג. הוא פרש לגמלאות בשנת 1841.
במהלך חייו אף עסק רבות בהוצאה לאור של אוצרות המוזיקה הכנסייתית הרוסית ובעיבודיהם. התפרסם במיוחד במוזיקה לטקסי אשכבה ואזכרה דתיים, חיבוריו זכו להשמעות בידי מאמינים פרבוסלויים גם מחוץ לגבולות רוסיה. חלק מיצירותיו הולחנו למען מקהלת המנזר סרגייבקי.
בזכות עבודתו עיבדו אף מלחינים אחרים של מוזיקה הכנסייתית שירים ליטורגיים ישנים מספרי התפילות, שהיו מושרים עד אז רק על ידי קנטורים ולא על ידי מקהלות.
הוא הוסיף אקורדים לשירים ישנים כאלה מנוסח הקרוי "זנאמניי" ומנוסח "קייב". אף על פי שהושפע בעצמו על ידי סארטי, טורצ'אנינוב התקומם נגד ה"טרנד" האיטלקי במוזיקה הכנסייתית הרוסית ושאף לחזרה אל המקורות הרוסים הישנים, גם בעת שעובדו לשירת מקהלה ובכך בישר את גישתו של מיכאיל גלינקה.

פיוטר טורצ'אנינוב נפטר ב-28 מרץ 1856 (16 מרץ לפי לוח השנה היוליאני) בסנקט פטרסבורג.
בשנת 2006 ציינו כנסיות אורתודוקסיות סלאוויות בעולם, 150 שנה למותו.

==יצירות ועיבודים==
*עבודותיו פורסמו בשנת מותו, 1856, בארבעה כרכים.
*מכלול יצירותיו פורסמו בשנים 1905 -1906 בחמשה כרכים, על ידי א. קסטלסקי. Поли. собр. духовно-музыкальных сочинений, под ред. А. Кастальского, кн. 1-5, М., (1905-06

===מעיבודיו ויצירותיו הבולטים===
*Тебе одеющагося "וכל הבריאה תשמח בך" - עיבוד לשיר בולגרי עתיק
*Да молчит всякая плоть "הס כל בשר מפני ה'"(לפי ספר זכריה ב,י"ג) המשמשים כשירי "זאדוסטויניקי" בתריסר החגים העיקריים של הכנסייה האורתודוקסית ו"יירמוסים" ליום ה' הקדוש ולשבת הקדושה בחג הפסחא.
* הטרפריון "יוסף האציל" Благообразный Иосиф המוקדש ליוסף הרמתי, עיבוד של שיר בולגרי עתיק.
*Благовещение Пресвятыя Владычицы нашея Богородицы (בשורת מרים הקדושה)
*Воскресни, Боже, суди земли ("קומה אלהים שפטה הארץ" לפי תהלים פ"ב, ח)
*Вознесе́ние Госпо́дне ("עליית אדוננו")
*Ѹ҆спе́нїе прест҃ы́ѧ влⷣчцы на́шеѧ богородицⷣы (הירדמותה של מרים גבירתנו הקדושה)
*Вход Госпо́день в Иерусали́м (כניסת האדון לירושלים)
*Вхо́дъ во хра́мъ прест҃ы́ѧ влⷣчцы на́шеѧ богородицⷣы (כניסת מרים הקדושה לבית המקדש)
*Bоздви́женїе кpecта̀ (התרוממות הצלב)
* Преображение Господа Бога (ההשתנות הקדושה של אדוננו)
О тебе́ ра́дуется вся́кая тварь (ותשמח בך כל הבריאה)
*Рождество Твое Христе Боже наш (לידתו של ישו, אדוננו ומושיענו)
* Рождество Пресвятой Владычицы нашей Богородицы (לידת מרים הקדושה)
* Bоскресенье Святой Троицы (יום ראשון של השילוש)
* "שיר כרובים" מס. 5
*הקאנון Волною морскою המושר בשבת הגדולה
*היירמוס סצ'נויה המושר ביום ה' הגדול

==מסות וכתבים אחרים==
*"הנכה הרוסי" על אודות הוצאתם לאור של יצירותיו לפסנתר של בורטניאנסקי - 1825
*אגרות מהמולדת - 1825
*אוטוביוגרפיה - "שיחת בית" - פורסם ב-1863

==לקריאה נוספת==
*עבודת הקודש - ספר פרטיטורות, - David Drillock, John Erickson, Helen Breslich Erickson The Divine Liturgy St.Vladimir Seminary Press, New York 2005
* J.Handschin- Le Chant ecclesiastique russe, International Musicological Society 1952

==קישורים חיצוניים==

* [http://www.cpdl.org/wiki/index.php/Pyotr_Ivanovich_Turchaninov Pyotr Ivanovich Turchaninov], באתר CPDL.org
* [http://www.rulex.ru/01190428.htm האתר תולדות רוסיה בתמונות דיוקן]
* [http://www.oca.org/PDF/resourcehandbook/choirquarterly.pdf#search='Turchaninov מהרבעון The Choir של מקהלה כנסייתית בניו יורק]
* [http://www.peoples.ru/art/music/composer/petr_turchaninov/index.html קורות חייו ותמונת פיוטר טורצ'אנינוב באתר הרוסי "אנשים"]
* 
* [https://web.archive.org/web/20070303091928/http://drevo.pravbeseda.ru/index.php?id=356 קורות חיים עם תמונת המלחין באתר הדתי אורתודוקסי הרוסי "דרבו"]
* [https://archive.today/20121104102702/dic.academic.ru/dic.nsf/enc_music/7708/Турчанинов טורצ'אינינוב במילון אקדמי רוסי ברשת]
* [https://web.archive.org/web/20081219230421/http://www.liturgy.ru/docs/partes.php על הזמרה הרוסית ההרמונית]
* [http://church.necropol.org/turchaninov.html מאמר של נ. אוספנסקי, פרופסור אמריטוס באקדמיה התאולוגית בפטרבורג - באתר "נקרופולה כנסייתית" של יזיאסלב טברבסקי]

==הערות שוליים==

קטגוריה:מלחינים רוסים
קטגוריה:זמרים אוקראינים
קטגוריה:זמרים רוסים
קטגוריה:אנשי דת רוסים
קטגוריה:ילידי 1779
קטגוריה:רוסים שנפטרו ב-1856